  Виталий Пронин Гурт удысъя но сиён-юонъя министерство ивортэмъя, та дырлы котькуд пудо йырлы шорлыдын дасямын 7,8 центнер сиён.Турын турнамын 39 процентэз, со пӧлысь 37 процент кӧс турын ӝоктэмын, 35 процент сенаж дасямын, 38 процент - силос. Бусы ужъёс кылем арын сяменгес ик радъясько. Но ёросъёсъя лыдпусъёс висъясько. Тани алнашъёс 61 процентсэ турынзэс турналлям ини, нош киясаос - 17-зэ гинэ. Кӧс турын ӝоктонын тужгес шаплы ужало можгаос, нош Камбарка ёрос сенаж дасянъя планзэ быдэстэм ини - 940 тонна. Алнашъёслэн та дырлы сенажзы дасямын 25 процентэз.Силосъя республикаын тужгес но ӟеч ужало шарканъёс - туннэ нуналлы гуосы 66 процентэз жалем сиён тыремын. Нош азьпалан вуоз ай кукуруза. Со но ӟеч ватсэт луоз.Ивае Аркашев.  